open-index/open-wikipedia-markdown huggingface dataset:
The Lion and the Witch

Το **The Lion and the Witch** είναι ένα live EP από το αμερικανικό ροκ συγκρότημα Weezer. Ηχογραφημένο στην Ιαπωνία τoν Μάιο του 2002, κυκλοφόρησε στις 24 Σεπτεμβρίου του 2002, έξι χρόνια ακριβώς μετά την κυκλοφορία του Pinkerton . Διανεμήθηκε ως μια περιορισμένη έκδοση σε ανεξάρτητα καταστήματα μουσικής σε 25.000 αντίτυπα.

## Κομμάτια

## Συντελεστές
* Rivers Cuomo - φωνή, κιθάρα
* Pat Wilson - ντραμς
* Brian Bell - κιθάρα, φωνητικά
* Scott Shriner - μπάσο, φωνητικά
* Rupert Peasley - παραγωγός
## Παραπομπές


Κατηγορία:Δισκογραφία των Weezer
Κατηγορία:Άλμπουμ του 2002
Χίλαρι Μπέρτον

Η **Χίλαρι Ρος Μπέρτον** (αγγλικά: *Hilarie Ross Burton*, 1 Ιουλίου 1982) είναι Αμερικανίδα ηθοποιός.

## Βιογραφία
Η Μπάρτον γεννήθηκε στο Στέρλινγκ της Βιρτζίνια. Μετακόμισε στην Νέα Υόρκη σε ηλικία 18 ετών, όπου ανέλαβε την παρουσίαση της εκπομπής TRL για λογαριασμό του MTV. Η πρώτη της εμφάνιση ως ηθοποιός ήταν στη νεανική σειρά Dawson's Creek. Ένα χρόνο αργότερα πήρε το ρόλο της Πέιτον Σόγιερ στη δραματική σειρά One Tree Hill, για έξι χρόνια έως το 2009. Από το 2010 έπαιξε την Σάρα Έλλις στην αστυνομική σειρά White Collar, ως βοηθητική ηθοποιός στην 2η και 4η σεζόν και στην 3η σεζόν ως κύρια ηθοποιός που έπαιζε αυτό το ρόλο.

Έκτοτε εμφανίζεται σε διάφορες τηλεοπτικές σειρές μεγάλων καναλιών της Αμερικής, είτε ως προσκεκλημμένη, είτε για κάποια επεισόδια.

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πέμπτος γύρος προκριματικών Παγκοσμίου Κυπέλλου Ποδοσφαίρου 2014 (ΑΦΚ)

Ο **πέμπτος γύρος των προκριματικών του Παγκοσμίου Κυπέλλου Ποδοσφαίρου της ΑΦΚ** αποτελούνταν από τις εθνικές ομάδες του Ουζμπεκιστάν και της Ιορδανίας, οι οποίες τερμάτισαν στην 3η θέση των δύο ομίλων του τέταρτου γύρου.

Οι αγώνες έγιναν στις 6 και 13 Σεπτεμβρίου 2013. Ο νικητής αγωνίστηκε στα μπαράζ μεταξύ της ΑΦΚ και της ΚΟΝΜΕΜΠΟΛ.

## Συμμετέχουσες Ομάδες
*
*

## Αγώνες
Η κλήρωση για τον πέμπτο γύρο των προκριματικών της ΑΦΚ πραγματοποιήθηκε στη Ζυρίχη στις 19 Μαρτίου 2013, κατά τη διάρκεια των συνεδριάσεων της Οργανωτικής Επιτροπής για το Παγκόσμιο Κύπελλο της FIFA.

|}

### Πρώτο σκέλος

### Δεύτερο σκέλος

Η Ιορδανία προκρίθηκε στα μπαράζ, κερδίζοντας στα πέναλτι με 9-8 (2-2 συνολικό σκορ).

## Παραπομπές


## Εξωτερικοί σύνδεσμοι
*Results and schedule (FIFA.com version) 
*Results and schedule (the-AFC.com version)
* World Cup Qualification Asia - Hailoosport.com (Arabic)
* World Cup Qualification Asia - Hailoosport.com

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Νεροκούρος Χανίων

Ο **Νεροκούρος** ή τα **Νεροκούρου** είναι περιοχή του δήμου Χανίων της περιφεριακής ενότητας Χανίων, στην Κρήτη. Σύμφωνα με την απογραφή του 2011, ο Νεροκούρος έχει 5.531 κατοίκους. Ο Νεροκούρος απέχει από τα Χανιά 5 χιλιόμετρα. Είναι κτισμένος σε υψόμετρο 90 μέτρων, στους πρόποδες του βουνού Μαλάξα της οροσειράς Αλιγάνου, και έχει πανοραμική θέα στο κάμπο από το Κολυμβάρι μέχρι τη Σούδα.

## Ιστορία
Ο Φραντσέσκο Μπαρότσι το αναφέρει το 1577 σαν δύο χωριά (απάνω και κάτω), κάτι το οποίο δεν συμβαίνει σε άλλες αναφορές. Στην απογραφή του 1583 (Καστροφύλακας Κ237) αναφέρεται ως Anerocurù με 337 κατοίκους. Στην αιγυπτιακή απογραφή του 1834 αναφέρεται ως Nerokúru με 30 χριστιανικές και 6 τουρκικές οικογένειες, όμως στη συνέχεια ο πληθυσμός των Τούρκων αυξήθηκε, καθώς Τούρκοι από τις επαρχίες του νομού μετεγκαταστάθηκαν στα Χανιά και γύρω από αυτά για προστασία από τις επαναστάσεις. Πριν γίνει τμήμα της Ελλάδας ο Νεροκούρος είχε πλειονότητα Τούρκων. Οι Τούρκοι έφυγαν με την ανταλλαγή πληθυσμών το 1923.

Το 1928 ο Νεροκούρος έχει 1.160 κατοίκους και ανήκει στο δήμο Χανίων, αλλά αποσπάται από αυτόν το 1940 και γίνεται έδρα κοινότητας. Ο πληθυσμός του πενταπλασιάστηκε ανάμεσα στις απογραφές του 1961 (460 κάτοικοι) και του 1971 (2.077 κάτοικοι), όταν οι οικισμοί Κατσιφαριανά και Καλικάς προσαρτήθηκαν στον Νεροκούρο. Η αύξηση του πληθυσμού συνεχίζει μέχρι σήμερα. Με το πρόγραμμα Καποδίστριας, ο Νεροκούρος μαζί με τις Μουρνιές αποτελούσε το δήμο Ελευθέριου Βενιζέλου.

Το 1976 ανακαλύφθηκε στη θέση Μετόχι Αγίου Γεωργίου κατά τη διάρκεια εκχέρσωσης με μπουλντόζα σε αγροτεμάχιο του Ινστιτούτου Υποτροπικών Φυτών και Ελιάς Χανίων ερείπια κτίσματος το οποίο στη συνέχεια ταυτοποιήθηκε ως μινωική έπαυλη της μεσομινωικής περιόδου (περίπου 1600 π.Χ.). Είναι καλά διατηρημένο και έχει πλακόστρωτα δάπεδα, πολύθυρο και όροφο. Επίσης βρέθηκαν έργα κεραμικής και χάλκινα αντικείμενα. Από το 1977 έως το 1982, διενεργήθηκε ελληνοϊταλική ανασκαφική έρευνα η οποία ανακάλυψε ολόκληρο οικισμό. Ανατολικά βρέθηκε ένα τετράγωνο κτίσμα με μικρή δεξαμενή. Μια δεύτερη οικία βρέθηκε 300 μέτρα μακριά, με δύο αποθηκευτικούς χώρους και πλακόστρωτο δάπεδο.

Από το 2006 λειτουργεί στο αναπαλαιωμένο δημοτικό σχολείο του Νεροκούρου το Μουσείο σχολικής ζωής.

## Παραπομπές


Κατηγορία:Οικισμοί του δήμου Χανίων
Κατηγορία:Κωμοπόλεις της περιφερειακής ενότητας Χανίων
Σοφία Μπους

Η **Σοφία Άννα Μπους** (*Sophia Anna Bush*, 8 Ιουλίου 1982) είναι Αμερικανίδα ηθοποιός.

## Φιλμογραφία

### Film

### Television

## Εξωτερικοί σύνδεσμοι

* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κλίμεντ Μπογιατζίεφ

Ο **Κλίμεντ Μπογιατζίεφ** (βουλγάρικα *Климент Бояджиев* - 15 Απριλίου 1861-15 Ιουλίου 1933) ήταν Βούλγαρος Στρατηγός κατά τη διάρκεια των Βαλκανικών Πολέμων και του Πρώτου Παγκοσμίου Πολέμου.

Γεννήθηκε στην Οχρίδα, όπου φοίτησε στο δημοτικό. Μετά την απελευθέρωση της Βουλγαρίας το 1878, ο Μπογιάντζιεβ μετακόμησε στη Σόφια. Το 1883 αποφοίτησε από τη Στρατιωτική Σχολή της Σόφιας και το 1895 αποφοίτησε από την Στρατιωτική Ακαδημία του Τορίνο (Ιταλία) με άριστους βαθμούς. 

Κατά την διάρκεια του πολέμου με τη Σερβία το 1885, εργάστηκε στο επιτελείο του Δυτικού Σώματος. Διακρίθηκε στη μάχη του Λούλε Μπούργκας κατά τη διάρκεια του Πρώτου Βαλκανικού Πολέμου ως διοικητής της 4ης Μεραρχίας Πεζικού Πρέσλαβ. Την περίοδο 22 Αυγούστου-1 Σεπτεμβρίου 1913, ο Μπογιάντζιεβ τέλεσε τα καθήκοντα του Υπουργού Πολέμου. Κατά τη διάρκεια του Πρώτου Παγκοσμίου Πολέμου, ήταν διοικητής της 1ης Βουλγαρικής Στρατιάς που νίκησε τους Σέρβους στην επίθεση στον Μοράβα και στην επίθεση στο Κόσοβο. Ο Μπογιατζίεφ παρέμεινε στη θέση αυτή μέχρι τις 25 Σεπτεμβρίου 1916, όταν ανακλήθηκε στην εφεδρεία. Ο στρατηγός έλαβε τέσσερα βουλγαρικά μετάλλια για ανδρεία και θάρρος, καθώς και ένα ρωσικό. Μετά τον πόλεμο, μεταξύ του 1918 και του 1923, έζησε ως μετανάστης στη Γερμανία.

Επίσης, ο Μπογιατζίεφ έφτιαξε τον ανάγλυφο χάρη της Βουλγαρίας το 1902.

Ο Κλίμεντ Μπογιατζίεφ πέθανε στη Σόφια το 1933.

## Παράσημα
*Τάγμα του Θάρρους
*Τάγμα του Αγίου Αλεξάνδρου
*Τάγμα της Στρατιωτικής Αξίας
*Τάγμα του Στάρα Πλανίνα Α' Τάξεως (αποτιμήθηκε ισόβια στις 20 Δεκεμβρίου 2012)
*Οθωμανικό Μετάλλιο Αξίας
*Ρωσικό Τάγμα του Αγίου Στανισλάβου

## Παραπομπές


## Πηγές
*Ташев, Ташо (1999). „Министрите на България 1879-1999“. София: АИ „Проф. Марин Дринов“ / Изд. на МО.

## Εξωτερικοί σύνδεσμοι
* 

Κατηγορία:Βούλγαροι στρατιωτικοί
Κατηγορία:Στρατιωτικοί των Βαλκανικών Πολέμων
κατηγορία:Βούλγαροι πρόσωπα του Α΄ Παγκοσμίου Πολέμου
Κατηγορία:Υπουργοί της Βουλγαρίας
Κατηγορία:Βούλγαροι Μακεδόνες
Ten Years After (άλμπουμ)

***Ten Years After*** είναι ο τίτλος του πρώτου άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου στις 27 Οκτωβρίου 1967 μέσω της δισκογραφικής εταιρείας "Deram". Επανεκδόθηκε στις 1 Ιουλίου 2002 από την "PolyGram" με έξι επιπλέον κομμάτια.
Στο ντεμπούτο-άλμπουμ τους, οι Ten Years After παρουσίασαν ένα σύνολο μπλουζ ροκ τραγουδιών, χωρίς να λείπουν τα τζαζ στοιχεία. Ο δίσκος αποτελείται από αρκετές διασκευές όπως το "*I Can't Keep from Crying, Sometimes*" του Αλ Κούπερ, το "*Spoonful*" του Γουίλι Ντίξον, το οποίο είχε αρχικά ηχογραφήσει ο Howlin' Wolf και την δεκάλεπτη εκτέλεση του "*Help Me*" του Sonny Boy Williamson.

## Τραγούδια του δίσκου
**1. I Want to Know** *(Sheila McLeod)* - 2:11
**2. I Can't Keep from Crying, Sometimes** *(Kooper)* - 5:24
**3. Adventures of a Young Organ** *(Alvin Lee, Churchill)* - 2:34
**4. Spoonful** *(Dixon)* - 6:05
**5. Losing the Dogs** *(Alvin Lee, Dudgeon)* - 3:03
**6. Feel it for Me** *(Alvin Lee)* - 2:40
**7. Love Until I Die** *(Alvin Lee)* - 2:06
**8. Don't Want You, Woman** *(Alvin Lee)* - 2:37
**9. Help Me** *(Bass, Dixon, Sonny Boy Williamson)* - 9:51

## Τα μέλη των Ten Years After
Οι μουσικοί οι οποίοι ηχογράφησαν το "*Ten Years After*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Παραπομπές


## Πηγές
* Ten Years After - Ten Years After | Songs, Reviews, Credits, Awards | AllMusic
* Ten Years After - Ten Years After | Sputnikmusic
* Rarebird's Ten Years After Reviews

Κατηγορία:Δισκογραφία των Ten Years After
Κατηγορία:Άλμπουμ του 1967
Αλίκαμπος Χανίων

Ο **Αλίκαμπος** είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης.  Βρίσκεται στους βόρειους πρόποδες των Λευκών Ορέων, σε υψόμετρο 310 μέτρων, 40 χιλιόμετρα από τα Χανιά, στο δρόμο προς Σφακιά.

## Ιστορία
Οι Σαρακηνοί λεηλάτησαν τον Αλίκαμπο το 821 και έκτισαν ένα οχυρό στη θέση Πηργιολύκι, από το οποίο σήμερα σώζεται μόνο η δεξαμενή. Μετά την ανακατάληψη της Κρήτης το 961 από τον Νικηφόρο Φωκά, ορίστηκε το φέουδο του Αλίκαμπο το οποίο έφτανε μέχρι την λίμνη Κουρνά το οποίο δόθηκε στον Μαλαβαρά. Η περιοχή υπήρξε από το καιρό των Βυζαντινών άνδρο κλεφτών και εξαιτίας της θέσης ήταν καταφύγιο επαναστατών. Ο Αλίκαμπος συμμετείχε στις επαναστάσεις εναντίον των Ενετών γι αυτό και οι Ενετοί τον κατέστρεψαν μετά την καταστολή της Επανάστασης του Καντανολέου του 1527 και απαγόρευσαν να ξαναχτιστεί. Οι κάτοικοι είτε φονεύθηκαν είτε εξοριστήκαν στην Κύπρο. Το 1536 ύστερα από αίτησή τους, οι κάτοικοι επέστρεψαν στον Αλίκαμπο σχηματίζοντας ένα χωριό με πολλές συνοικίες οι οποίες ακόμη και σήμερα υπάρχουν σαν ξεχωριστά χωριά, όπως ο Φίλιππος, το Μετόχι, η Ασπροσυκιά, ο Φονές, Χάμπαθα και η Μάζα.

Στην απογραφή του 1583 (Καστροφύλακας Κ242) αναφέρεται ως *Alicambo* με 411 κατοίκους. Ο Φραντσέσκο Μπαζιλικάτα το αναφέρει το 1630 μαζί με τη Μάζα. Οι Τούρκοι έχτισαν στον Αλίκαμπο, όπως και στον υπόλοιπο Αποκόρωνα λόγω της στρατηγικής του θέσης, δύο κουλέδες (φρούρια). Στην αιγυπτιακή απογραφή του 1834 αναφέρεται ότι έχει 75 χριστιανικές οικογένειες χωρίς τουρκικές. Το 1881 είχε 690 Χριστιανούς κατοίκους. Το 1928 αναφέρεται σαν Αλίκαμπος με 690 κατοίκους και ήταν έδρα της ομώνυμης κοινότητας.

*Δείτε: *'Κοινότητα Αλικάμπου**'

Από τον Αλίκαμπο κατάγονταν οι Γρυλλάκης Νίκος στρατηγός και Γρυλλάκης Νίκος δημοσιογράφος υπουργείου Μεταφορών της ΕΡΤ.

## Πληθυσμός

## Αξιοθέατα
Στο χωριό βρίσκεται η εκκλησία της Κοίμησης της Θεοτόκου με αγιογραφίες των αρχών του 14ου αιώνα φιλοτεχνημένος από τον Ιωάννη Παγωμένο, οι οποίες διατηρούνται μέχρι σήμερα σε καλή κατάσταση. Στο χωριό έχουν ανακηρυχθεί διατηρητέα μνημεία ένα κτιριακό συγκρότημα των αρχών του 19ου αιώνα, μια οικία που χρονολογείται από τους ενετικούς χρόνους και ένα λαϊκό αγροτόσπιτο των μέσων του 19ου αιώνα, ενώ ένα ακόμη κτίριο έχει χαρακτηριστεί έργο τέχνης, συνδυάζοντας λαϊκά και νεοκλασικά στοιχεία, όπως φαίνεται, π.χ., στην πρόσοψη στην πλατεία.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Λιμαντζάκης Γιώργος, *[https://www.academia.edu/80191318/%CE%91%CF%80%CE%BF%CE%BA%CF%8C%CF%81%CF%89%CE%BD%CE%B1%CF%82_%CE%A4%CE%B1%CE%BE%CE%AF%CE%B4%CE%B9_%CF%83%CF%84%CE%B7_%CF%86%CF%8D%CF%83%CE%B7_%CE%BA%CE%B1%CE%B9_%CF%84%CE%B7%CE%BD_%CE%B9%CF%83%CF%84%CE%BF%CF%81%CE%AF%CE%B1 Αποκόρωνας, ταξίδι στη φύση και την ιστορία]*, Δήμος Αποκορώνου, 2021, σελ. 30-35.

Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
More (άλμπουμ)

To ***More*** (αρχικός τίτλος: ***Original Motion Picture Soundtrack from the film More***) είναι το πρώτο σάουντρακ άλμπουμ και το τρίτο στούντιο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 13 Ιουνίου 1969 μέσω της "ΕΜΙ/Columbia" στην Ευρώπη και στις 9 Αυγούστου του ίδιου έτους μέσω της "Tower" στις Ηνωμένες Πολιτείες.

Ήταν ο πρώτος δίσκος των Pink Floyd χωρίς τον Σιντ Μπάρετ στη σύνθεση τους, ο οποίος αποχώρησε από το συγκρότημα στις αρχές του 1968 κατά τη διάρκεια της ηχογράφησης του άλμπουμ "*[[A Saucerful of Secrets]]*". Είναι ένα από τα δύο άλμπουμ των Pink Floyd στα οποία ο Ντέιβιντ Γκίλμορ είναι ο μόνος κύριος τραγουδιστής. Το δεύτερο άλμπουμ είναι το "*[[A Momentary Lapse Of Reason]]*" του 1987, και είναι επίσης το πρώτο άλμπουμ που έκαναν παραγωγή οι Pink Floyd χωρίς τη βοήθεια του Νόρμαν Σμιθ. Ηχογραφήθηκε στα "Pye Studios" του Λονδίνου.

Ο δίσκος αποτελείται από ακουστικές μπαλάντες και μερικά από τα δυνατότερα τραγούδια του συγκροτήματος, όπως το "*The Nile Song*" και το "*Ibiza Bar*". Το "*More*" σκαρφάλωσε στο βρετανικό Top-10 και το Top-5 στη Γαλλία και την Ολλανδία, ενώ κατάφερε να μπει στις λίστες του Billboard στις Ηνωμένες Πολιτείες.

## Κατάλογος κομματιών
# **Cirrus Minor** *(Waters)* – 5:18
# **The Nile Song** *(Waters)* – 3:26
# **Crying Song** *(Waters)* – 3:33
# **Up the Khyber** *(Mason, Wright)* – 2:12
# **Green Is the Colour** *(Waters)* – 2:58
# **Cymbaline** *(Waters)* – 4:50
# **Party Sequence** *(Waters, Wright, Gilmour, Mason)* – 1:07
# **Main Theme** *(Waters, Wright, Gilmour, Mason)* – 5:27
# **Ibiza Bar** *(Waters, Wright, Gilmour, Mason)* – 3:19
# **More Blues** *(Waters, Wright, Gilmour, Mason)* – 2:12
# **Quicksilver** *(Waters, Wright, Gilmour, Mason)* – 7:13
# **A Spanish Piece** *(Gilmour)* – 1:05
# **Dramatic Theme** *(Waters, Wright, Gilmour, Mason)* – 2:15

## Θέσεις τσαρτ
***More*** *(άλμπουμ)*

***Επίσημη κυκλοφορία: [[13 Ιουνίου]] [[1969]]***

## Βραβεύσεις
***More*** *(άλμπουμ)*

Γαλλία (*SNEP Certification*): Χρυσός

## Μουσικοί
Το "*More*" ηχογραφήθηκε από τους εξής μουσικούς:

* **[[Ντέιβιντ Γκίλμορ]]** - φωνητικά, κιθάρα
* **[[Ρότζερ Γουώτερς]]** - φωνητικά, μπάσο
* **[[Ρίτσαρντ Ράιτ]]** - πλήκτρα, πιάνο
* **[[Νικ Μέισον]]** - τύμπανα, κρουστά, φωνητικά

## Παραπομπές


## Πηγές
* More - Pink Floyd | Songs, Reviews, Credits, Awards | AllMusic
* How Pink Floyd Moved on From Syd Barrett With 'More'
* Songfacts - List of songs by Pink Floyd

Κατηγορία:Δισκογραφία των Pink Floyd
Κατηγορία:Άλμπουμ του 1968
Γεωργικά

Τα **Γεωργικά** είναι διδακτικό ποίημα του Βιργιλίου γραμμένο μεταξύ 37 π.Χ. και 30 π.Χ. στην Καμπανία της Ιταλίας σε τέσσερα βιβλία εξάμετρων. Το πρώτο βιβλίο ασχολείται με την καλλιέργεια και τον καιρό, το δεύτερο με τη δενδροκομία, κυρίως τη φροντίδα με τις ελιές και τ΄ αμπέλια, το τρίτο με την κτηνοτροφία και το τέταρτο με τη μελισσοκομία.

## Ιστορικό πλαίσιο
Για την συγγραφή αυτού του ποιήματος τον είχε προτρέψει ο Μαικήνας (*Gaius Maecana*s) που του φέρθηκε με πολλή γενναιότητα εξασφαλίζοντας ακόμα και την αγρέπαυλη που του παραχώρησε  ο Οκταβιανός Αύγουστος. Ο ίδιος ο Οκταβιανός είχε δείξει ενδιαφέρον γιατί αντιμετώπιζε το πρόβλημα της εγκατάστασης των παλαιμάχων στη γη ώστε να τους καθησυχάσει, να διαθρέψει τις πόλεις και να διασώσει το κράτος με το αγροτικό μόχθο.

## Σύνοψη
Ο Βιργίλιος προσδίδει στο διδακτικό περιεχόμενο των Γεωργικών του μεγάλη ποιητική χάρη, τονίζοντας το θέμα της μάχης του ανθρώπου με τα στοιχεία της φύσης,  παρέχοντας ένα είδος προσωπικής ζωής στις φυσικές διαδικασίες, δείχνοντας αγάπη στα και προσθέτοντας μυθολογικές και άλλες παραπομπές.Ομιλεί για τις ασθένειες τω ζώων και της θεραπείας τους. Περιγράφει τα κοινά κατοικίδιοι ζώα με κατανόηση και συμπάθεια. Δεν παύει να θαυμάζει την απλότητα των ενστίκτων τους, τη δύναμη των παθών τους, την τελειότητα της μορφής τους. Εξιδανικεύει την αγροτική ζωή, αλλά δεν αγνοεί τις κακουχίες και τις περιπέτειες, το καταπονητικό μόχθο, την αδιάκοπη πάλη εναντίον των εντόμων, την τυραννική αγωνία της ξηρασίας και των καταιγίδων. Παρά ταύτα, *labor omnia vincit* (ο μόχθος νικά τα πάντα).

## Επιρροές
Ο Βιργίλιος δανείζεται από τον Ησίοδο (Έργα και Ημέραι), τον Άρατο τον Κώο, τον Κάτωνα τον Πρεσβύτερo (De Agricultura), τον Ουάρρωνα (Marcus Terentius), αλλά μεταμορφώνει την τραχεία τους πεζογραφία και τις ασταθείς τους γραμμές σε λεπτότατους σμιλευμένους στίχους. Καλύπτει τους διάφορους κλάδους της γεωργίας, την ποικιλία και την περιποίηση των εδαφών, τις εποχές για την σπορά και την ωρίμανση, την καλλιέργεια της ελιάς και της αμπέλου, την κτηνοτροφία και τη μελισσοκομία.

## Κριτική
Ο Τζον Ντράιντεν (*John Dryden*)  που μετέφρασε μεταξύ των άλλων και τα «Γεωργικά» το θεωρεί μαζί με το De rerum natura του Λουκρητίου «το καλύτερο ποίημα του καλύτερου ποιητή».

## Σημειώσεις

## Παραπομπές


## Εξωτερικοί σύνδεσμοι
*Το Λατινικό κείμενο

Κατηγορία:Ποίηση
Κατηγορία:Βιργίλιος
Ρόμπερτ Μπάκλεϊ

Η **Ρόμπερτ Ερλ Μπάκλεϊ** (Αγγλικά: Robert Earl Buckley, γεννημένος 2 Μαΐου του 1981), είναι Αμερικανός ηθοποιός και μοντέλο.

## Φιλμογραφία

## Εξωτερικοί σύνδεσμοι

* 

Κατηγορία:Φωτομοντέλα
Κατηγορία:Αμερικανοί μοντέλα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Σεργκέι Πριχόντκο

Ο **Σεργκέι Εντουάρντοβιτς Πριχόντκο** (· *γενν.* 12 Ιανουαρίου 1957 στη Μόσχα) είναι Ρώσος διπλωμάτης και πολιτικός. Το 2013 μετά την παραίτηση του Βλαντισλάβ Ζουρκόφ διορίστηκε εντός της κυβερνήσεως Πούτιν β΄ αναπληρωτής πρωθυπουργός και επίσης αρχηγός του επιτελείου της Κυβέρνησης.

## Βιογραφία
Αποφοίτησε από το Ινσιτούτο Διεθνών Σχέσεων της Μόσχας το 1980. Μετά την αποφοίτηση του διορίστηκε Πρέσβης της Σοβιετικής Ένωσης στην Τσεχοσλοβακία. Στη συνέχεια υπηρέτησε σε διάφορες πολιτικές θέσεις εντός της ΕΣΣΔ και της Ρωσίας. Για παράδειγμα διορίστηκε αναπληρωτής διευθυντής του Υπουργείου Εξωτερικών της Ρωσίας
την περίοδο 1993-1997 καθώς και βοηθός του Προέδρου. Το 2013 διορίστηκε β' αναπληρωτής πρωθυπουργός εντός της Κυβέρνησης Μεντβέντεφ.

## Παραπομπές

Πρικχοντκο
Πρικχοντκο
Ντμίτρι Κοζάκ

-->
}}
Ο **Ντμίτρι Κοζάκ** (ρωσ.: Дмитрий Николаевич Козак) (γεννημένος 7 Νοεμβρίου, 1958), είναι Ρώσος πολιτικός. Υπηρετεί από τον Οκτώβριο του 2008, ως αναπληρωτής Πρωθυπουργός της Ρωσικής Ομοσπονδίας.

Εντός της Κυβέρνησης Βλαντιμίρ Πούτιν 2007 ήταν υπουργός περιφερειακής ανάπτυξης. Από το 2004 έως το 2007 υπηρέτησε ως Προεδρικός Απεσταλμένος στην ομόσπονδη Περιοχή του Βόρειου και Νότιου Καυκάσου. Είναι γνωστός στενός συνεργάτης του Βλαντίμιρ Πούτιν, έχοντας εργαστεί μαζί του στη διοίκηση της πόλης της Αγίας Πετρούπολης κατά τη διάρκεια της δεκαετίας του 1990 και στην συνέχεια έγινε ένα από τα πιο βασικά μέλη στις προεδρικές ομάδες του Πούτιν. Κατά τη διάρκεια των ρωσικών προεδρικών εκλογών του 2004 ήταν επικεφαλής της προεκλογικής εκστρατείας της ομάδας του Πούτιν. Επίσης είχαν δημοσιευτεί στοιχεία ότι υπάρχει ενδεχόμενο να διαδεχθεί στην προεδρία τον Πούτιν το 2008. Τελικά στην προεδρία διαδέχθηκε τον Πούτιν ο σημερινός πρωθυπουργός της Ρωσίας Ντμίτρι Μεντβέντεφ.

## Βιογραφία
Γεννήθηκε στις 7 Νοεμβρίου 1958 στο χωριό Μπαντούροβο (Бандурово), στην περιοχή Κιροβογκράντ της Ουκρανικής Σοβιετικής Σοσιαλιστικής Δημοκρατίας. Αποφοίτησε από το Πανεπιστήμιο του Λένινγκραντ, (σημερινή Αγία Πετρούπολη), το 1985 με πτυχίο νομικής. Από το 1985 έως το 1989 εργάστηκε στο γραφείο του εισαγγελέα του Λένινγκραντ. Το 1989 άρχισε να δραστηριοποιείται στον τομέα των επιχειρήσεων, και εργάζεται ως επικεφαλής του νομικού τμήματος της κατασκευαστικής εταιρείας Μονολίτ-Κιροφστρόι (Монолит-Кировстрой) και νομικός επικεφαλής σύμβουλος του Συνδέσμου Εμπορικών Λιμένων. Σήμερα είναι αναπληρωτής πρωθυπουργός εντός της κυβέρνησης Μεντβέντεφ .

## Εξωτερικοί σύνδεσμοι
* http://government.ru/

Κατηγορία:Ρώσοι πολιτικοί
Pollapönk

Οι **Pollapönk** είναι Ισλανδικό συγκρότημα που εκπροσώπησαν την Ισλανδία στο Διαγωνισμό Τραγουδιού Eurovision 2014 στην Κοπεγχάγη, την πρωτεύουσα της Δανίας, με το τραγούδι τους *No Prejudice* (*Όχι Προκαταλήψεις*).

## Ιστορία
Οι Pollaponk ιδρύθηκαν το 2006 από τον τραγουδιστή Heidar Orn Kristjansson και τον κιθαρίστα Haraldur Freyr Gislason, μέλη του ροκ συγκροτήματος Botnleoja. Και οι δύο, που σπούδαζαν για να εργαστούν ως δασκάλοι, ήθελαν να δημιουργήσουν μουσική που θα μπορούσαν να απολαμβάνουν τα παιδιά και οι οικογένειες τους. Το πρώτο τους άλμπουμ, με τίτλο Pollapönk, δημιουργήθηκε ως πτυχιακή εργασία του ντουέτου για το Πανεπιστήμιο Εκπαίδευσης της Ισλανδίας. Το επόμενο έτος, ο αδελφός του Haraldur ο Arnar Por Gislason και ο Guoni Finnsson μπήκαν στο συγκρότημα, παίζοντας ντραμς και μπάσο αντίστοιχα. Το κουαρτέτο κυκλοφόρησε ένα δεύτερο άλμπουμ, με τίτλο *Meira Pollaponk* (ελλ. *Περισσότερο Pollaponk*) το 2010. Ακολούθησε το 2011 το *Aoeins Meira Pollaponk* (*Απλά Περισσότερο Pollaponk*).

Το 2014, οι Pollaponk πήραν μέρος μαζί με το τραγούδι τους *Enga Fordoma* στο Songvakeppnin 2014, το διαγωνισμό για την επιλογή του εκπροσώπου της Ισλανδίας σε αυτήν τη χρονιά του Διαγωνισμού Τραγουδιού Eurovision, νικώντας 297 συνολικά συμμετοχές. Το τραγούδι είναι τραγούδι διαμαρτυρίας για τα κακά της προκατάληψης και του εκφοβισμού.  Το τραγούδι στη συνέχεια μεταφράστηκε στα Αγγλικά από τον Αμερικανό μουσικό John Grant, υπό τον τίτλο *No Prejudice* (*Όχι Προκαταλήψεις*), και το τραγούδησαν σε αυτήν τη μορφή για τον 59ο Διαγωνισμό Τραγουδιού Eurovision 2014 στην Κοπεγχάγη, στο B&W Hallerne στη Δανία. Οι Pollaponk κατάφεραν να περάσουν την Ισλανδία κατακτώντας στον ημιτελικό την 8η θέση με 61 πόντους, στον Μεγάλο Τελικό του 59ο Διαγωνισμού Τραγουδιού Eurovision το 2014 στην Κοπεγχάγη, κατακτώντας την 15η θέση με 58 βαθμούς ανάμεσα σε 26 φιναλίστ. 

## Παραπομπές


Κατηγορία:Ισλανδικά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Ισλανδία
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στη Eurovision
Τουπόου ΣΤ΄

Ο **Γεώργιος Τουπόου ΣΤ΄** (γενν. στις 12 Ιουλίου 1959 πλήρες όνομα: Ahoʻeitu ʻUnuakiʻotonga Tukuʻaho Tupou VI) είναι ο Βασιλιάς της Τόνγκα από το 2012. Έγινε Βασιλιάς μετά το θάνατο του αδερφού του, Τουπόου Ε΄. Από τις 3 Ιανουαρίου 2000 ως τις 11 Φεβρουαρίου 2006 υπηρέτησε και ως πρωθυπουργός.

## Βιογραφία
Είναι ο 3ος γιος και το νεότερο παιδί του Βασιλιά Ταουφαχάου Τουπόου Δ΄ και αρχικά έκανε σπουδές στο Λέιζ Σκουλ του Κέμπριτζ (1973-77). Στη συνέχεια φοίτησε στο Πανεπιστήμιο της Ανατολικής Αγγλίας όπου σπούδασε Αναπτυξιακές Μελέτες (1977-80).Ακολούθησε στρατιωτική καριέρα αρχικά στο Ναυτικό της Τόνγκα, το 1982 και έγινε ανώτερος αξιωματικός το 1987. Αποφοίτησε από το Αμερικανικό Κολέγιο Ναυτικού Πολέμου το 1988. Ήταν διοικητής του περιπολικού σκάφους "Πανγκάι" στον Ειρηνικό , από το 1990 ως το 1995 και διηύθυνε τις ειρηνευτικές επιχειρήσεις στο Μπουγκαινβίλ. Απέκτησε τίτλο Μάστερ στις Αμυντικές Σπουδές από το Πανεπιστήμιο της Νέας Νότιας Ουαλίας το 1997 και Μάστερ στις Διεθνείς Σχέσεις από το Πανεπιστήμιο Μποντ το 1999.

Το 1998 η στρατιωτική του καριέρα έλαβε τέλος, καθώς έγινε μέλος της κυβέρνησης, πρώτα ως υπουργός Άμυνας και την ίδια στιγμή ως υπουργός Εξωτερικών, από τον Οκτώβριο του 1998 ως τον Αύγουστο του 2004. Ανέλαβε τα πόστα αυτά από τον αδερφό του, ο οποίος αργότερα έγινε Βασιλιάς με το όνομα Τουπόου Ε΄. Διορίστηκε πρωθυπουργός στις 3 Ιανουαρίου 2000 και πιθανότατα έπειτα από τις ταραχές στη χώρα του παραιτήθηκε ξαφνικά στις 11 Φεβρουαρίου 2006. Το 2008 διορίστηκε ως ο πρώτος ύπατος αρμοστής της χώρας του στην Αυστραλία και παρέμεινε στη θέση αυτή ως την έναρξη της βασιλείας του, το 2012.

Όταν πέθανε ο αδερφός του, Βασιλιάς Γεώργιος Τουπόου Ε΄ στις 18 Μαρτίου 2012, ο Αχοέιτου τον διαδέχθηκε στο θρόνο με το μοναρχικό όνομα Τουπόου ΣΤ΄.

## Γάμος και οικογένεια
Είναι παντρεμένος με την κόρη του ανώτατου φυλάρχου Μπαρόν Βαέα, την Νανασιπάου Τουκουάχο  (δεύτερή του ξαδέρφη) και έχουν 3 παιδιά:
* την Πριγκίπισσα (Lātūfuipeka Tukuʻaho) Angelika Lātūfuipeka Halaʻevalu Mataʻaho Napuaʻokalani Tukuʻaho (γ. 17 Νοεμβρίου 1983)  Ακολούθησε τα βήματα του πατέρα της και έγινε ύπατη αρμοστής στην Αυστραλία από τον Αύγουστο του 2012. 
* τον Τουπουτόα Ουλουκαλάλα - - Siaosi Manumataongo ʻAlaivahamamaʻo ʻAhoʻeitu Konstantin Tukuʻaho (γ. 17 Σεπτεμβρίου 1985), παντρεμένο με την Sinaitakala Fakafanua, κόρη του αποβιώσαντος φυλάρχου  Kinikinilau Fakafanua.
 Έχουν   1 γιο, τον Taufaʻahau Manumataongo Tukuʻaho, γεννημένο στις 10 Μαΐου 2013 και μια κόρη, την Halaevalu Mata'aho, γεννημένη στις 12 Ιουλίου 2014.
* Τον Πρίγκιπα  Viliami ʻUnuaki-ʻo-Tonga Mumui Lalaka-Mo-e-ʻEiki Tukuʻaho  (γ. 1988).

## Παραπομπές


Κατηγορία:Ηγέτες εν ενεργεία
Κατηγορία:Μονάρχες της Τόνγκα
Κατηγορία:Πρωθυπουργοί της Τόνγκα
Πορτογαλικό τζάκι

Το **Πορτογαλικό τζάκι**, είναι μνημείο του Α΄ παγκοσμίου πολέμου στο Εθνικό πάρκο Νιού Φόρεστ στο Χαμσάιρ της Αγγλίας. Βρίσκεται στο δρόμο μεταξύ Μπόλντεργουντ και Έμερι Ντάουν περίπου 2 χλμ (1 μίλι) από το τελευταίο. Επειδή λειτουργούσε από το καναδικό Σώμα Προστασίας Δασών αναφέρεται τοπικά και ως καναδικό τζάκι.

Στην τοποθεσία κατά τον Α΄ παγκόσμιο πόλεμο υπήρξε στρατόπεδο Καναδών όπου φιλοξενήθηκαν στη συνέχεια και Πορτογάλοι όπου έκοβαν ξυλεία από το δάσος για τις ανάγκες του πολέμου. Το τζάκι αποτελεί τμήμα της κουζίνας του στρατοπέδου και είναι ό,τι διασώθηκε από αυτό, με έξοδα της Πορτογαλικής κυβέρνησης συντηρήθηκε και διατηρείται σαν μνημείο .

Αρχικά στο στρατόπεδο το 1916 ο Καναδάς συμφώνησε με το Ηνωμένο Βασίλειο να στείλει 1.500 Καναδούς πολίτες για την κοπή της ξυλείας. Είναι άγνωστο πόσοι Καναδοί τελικά ήρθαν αφού στέλνονταν τμηματικά, ενώ άλλοι αποσπώνταν από άλλες μονάδες. Το 1917-1918 το καναδικό Σώμα Προστασίας Δασών που είχε δημιουργήσει το στρατόπεδο έλαβε βοήθεια από Πορτογάλους εργάτες που στάλθηκαν εδώ. 

Υπήρχε ένας τυπικός καταυλισμός που καταλάμβανε 4 έως 5 στρέμματα. Το στρατόπεδο περιβαλλόταν από τέσσερις φράκτες σε διάφορα μεγέθη και περιλάμβανε επίσης μια αίθουσα, καντίνα, χώρους ύπνου, πλυσταριό και λουτρά, ράφτες και άλλα καταστήματα, πλυντήριο, στεγνωτήριο, μαγειρείο, νοσοκομείο και σταθμό ηλεκτρικής ενέργειας. Φρουροί είχαν τοποθετηθεί σε ξύλινες σκοπιές και αγκαθωτό σύρμα υπήρχε στις πύλες, καθώς και σε στρατηγικά σημεία γύρω από τον καταυλισμό. Υπήρχαν 25 καλύβες στην περιοχή για εργαστήρια και διάφορες άλλες χρήσεις.

Στο αποκορύφωμα της χρήσης του στρατοπέδου υπήρχαν περίπου 100 Πορτογάλοι και 200 Καναδοί και άλλοι συναφώς εργαζόμενοι στο εργοτάξιο.

## Παραπομπές


Κατηγορία:Μνημεία του Α΄ Παγκοσμίου πολέμου
Κατηγορία:Ιστορία της Πορτογαλίας κατά την διάρκεια του Α΄ Παγκοσμίου Πολέμου
Κατηγορία:Ο Καναδάς κατά τον Α' Παγκόσμιο Πόλεμο
Φωκυλίδης

Ο **Φωκυλίδης** ή **Φωκυλίδης ο Μιλήσιος**, τέλη  του 6ου αι. - αρχές 5ου αι., ήταν ελεγειακός ποιητής που ασχολήθηκε αποκλειστικά με τη σύνταξη γνωμικών (ηθικοί κανόνες) σε δαχτυλικούς εξάμετρους στίχους που σε χαλαρή μεταξύ τους σύνδεση και σειρά συντέθηκαν σε ένα ενιαίο διδακτικό ποίημα. Εισάγει ορισμένες ομάδες στίχων με τη στερεότυπη φράση «*Καί τόδε Φωκίδεῳ*» και γι΄ αυτό ονομάσθηκε και γνωμικός ποιητής. Τα γνωμικά που έγραψε δεν διασώζονται ως ολοκληρωμένο έργο αλλά είναι διάσπαρτα σε αναφορές άλλων συγγραφέων. Ακολουθόντας το παράδειγμα του  Ησίοδος ο Φ. επαινεί τη γεωργία ως το πιο αξιότιμο  επάγγελμα (απόσπ. 7 D.) ,συμβουλεύει να είναι κανείς συνετός (8) και δίκαιος (10), συστήνει αποφυγή της απερισκεψίας (11) , ένα άλλο απόσπασμα μιλάει για την κακότητα των γυναικών (2).

Η συλλογή αποφθεγμάτων του αποτέλεσε ενα σύμβουλο για ζητήματα της καθημερινής ζωής γραμμένο σε μια απλή γλώσσα.

Μαζί με τον σύγχρονό του Δημόδοκο από τη Λέρο αλληλοπειράζονταν με στίχους.

## Ρήσεις

## Παραπομπές


## Βιβλιογραφία

* Φωκυλίδης  «Προτρεπτικά, Επιγράμματα», εκδ. Επικαιρότητα, 2011
* Ελεγειακοί, έκδ. ΑΓΡΑΣ, Σχόλια Γιάννης Δάλλας, 2007 ISBN 960-325-705-2
* ΛΕΞΙΚΟ ΑΡΧΑΙΩΝ ΣΥΓΓΡΑΦΕΩΝ ΕΛΛΗΝΩΝ ΚΑΙ ΛΑΤΙΝΩΝ, έκδ. UNIVERSITY STUDIO PRESS,  1996 ISBN 960-120-559-4

Κατηγορία:Αρχαίοι Έλληνες ποιητές
Κατηγορία:Παλατινή Ανθολογία
BBC Ανατολικά Μίντλαντς

Το **BBC Ανατολικά Μίντλαντς** (αγγ. BBC East Midlands) είναι τοπικός ραδιοτηλεοπτικός φορέας του BBC στα Ανατολικά Μίντλαντς και έχει την έδρα του στο Νότινγκαμ. Ο φορέας εξυπηρετεί τις Κομητείες: Ντέρμπισαϊρ, Λέστερσαϊρ, Νότινγκαμσαϊρ, ρούτλαντ και το Νότιο Κεστεβεν του Λίνκολνσαϊρ.

Ο φορέας ιδρύθηκε τον Ιανουάριο του 1991, όταν αποκόπηκε από το BBC Μίντλαντς για την εξυπηρέτηση της νέας κομητείας.

## Υπηρεσίες
### Ραδιόφωνο

* **BBC Radio Nottingham** : ξεκίνησε να εκπέμπει στις 31 Ιανουαρίου του 1968 και εξυπηρετεί την κομητεία Νότινγκαμσαϊρ. Ο σταθμός εκπέμπει στους 95.1, 95.5 και 103.8 στα FM και στους 1584 στα AM. Από τις 30 Απριλίου του 2004, ο σταθμός ξεκίνησε εκπέμπει και μέσω ψηφιακού ραδιοφώνου. Στο διαδίκτυο, ο σταθμός εκπέμπει μέσω της υπηρεσίας RealPlayer. Τα στούντιο του σταθμού βρίσκονται στο Νότινγκαμ.

* **BBC Radio Derby** : ξεκίνησε να εκπέμπει στις 29 Απριλίου του 1971 και εξυπηρετεί τις κομητείες Ντέρμπισαϊρ και Στάφορντσάιρ. Ο σταθμός έχει πάρει το βραβείο "Ραδιοφωνικός σταθμός της χρονιάς", στην κατηγορία για ραδιοφωνικούς σταθμούς, οι οποίοι εξυπηρετούν μεταξύ 300.000 και 1 εκατομμύριο ακροατές, στα βραβεία *Sony Radio Academy Awards* τις χρονιές 2007, 2010 και 2011. Ο σταθμός είναι ο πρώτος σταθμός του BBC Local Radio, ο οποίος κερδίσει το συγκεκριμένο βραβείο τρεις φορές. Το πρόγραμμα του σταθμού περιέχει ενημερωτικές εκπομπές, αθλητικές, δελτία καιρού, ταξιδιωτικές και ψυχαγωγικές εκπομπές, συνεντεύξεις και συζητήσεις. Οι ηλικίες που ακούνε τον σταθμό είναι πάνω από 45, ωστόσο οι αθλητικές εκπομπές καθώς και οι εκπομπές του Σαββατοκύριακου προσελκύουν και ανθρώπους μικρότερης ηλικίας.

* **BBC Radio Leicester** : o οποίος ξεκίνησε να εκπέμπει στις 8 Νοεμβρίου του 1967 και εξυπηρετεί τις κομητείες Λέστερσαϊρ και Ρούτλαντ. Ο σταθμός εκπέμπει από τα στούντιό του, τα οποία βρίσκονται στο Λέστερ, στους 104.9 στα FM, μέσω ψηφιακού ραδιοφώνου και μέσω διαδικτύου, από την υπηρεσία BBC iPlayer. Το 2005, ο σταθμός μετακόμισε στην οδό  "St Nicholas Place". Το κτήριο στεγάζει τα στούντιο του σταθμού, το "BBC College" της περιφέρειας των Μίντλαντς, και το BBC Shop, ένα μαγαζί το οποίο πουλάει πράγματα με το λογότυπο του BBC.

## Στούντιο
[250px|right|thumb|Τα στούντιο του οργανισμού στο [Νότινγκαμ.]]
Τα στούντιο του οργανισμού στην κομητεία, εγκαινιάστηκαν το 1999. Στο κτήριο στεγάζεται και η ενημερωτική εκπομπή του οργανισμού "East Midlands Today". Στο κτήριο υπάρχει ένα ακόμα μικρό στούντιο και κάποιες βοηθητικές υπηρεσίες του  ραδιοφωνικού σταθμού BBC Radio Nottingham, ωστόσο ο σταθμός δεν στεγάζεται στο συγκεκριμένο κτήριο, αλλά στην οδό "London Road" στο Νότινγκαμ.

Επιπλέον, ο οργανισμός έχει γραφεία στο Ντέρμπι, στα οποία στεγάζεται το Radio Derby και γραφεία στο Λέστερ, στα οποία στεγάζεται το Radio Leicester.

## Παραπομπές


Κατηγορία:British Broadcasting Corporation
Κατηγορία:BBC Local Radio
Κατηγορία:Βρετανικοί Τηλεοπτικοί σταθμοί
Κατηγορία:Βρετανικοί Ραδιοφωνικοί Σταθμοί
Μιχαήλ Β΄ του Τβερ

Ο **Μιχαήλ Αλεξάντροβιτς** (Михаил Александрович, 1333 – 26 Αυγούστου 1399) από τον Οίκο των Ρουρικιδών-Τβερ ήταν μέγας πρίγκιπας του Τβερ και για σύντομο χρονικό διάστημα είχε τον τίτλο του μεγάλου πρίγκιπα του Βλαντίμιρ.

Ήταν γιος του Αλεξάντρ πρίγκιπα του Τβερ και της Αναστασίας της Γαλικίας.

## Πηγές
* Michael C. Paul: “Was the Prince of Novgorod a ‘Third-rate Bureaucrat’ after 1136?”, Jahrbücher für Geschichte Osteuropas 56, Heft 1 (2008): 111

## Παραπομπές

Κατηγορία:Μεσαιωνική ιστορία της Ρωσίας
Κατηγορία:Ρουρικίδες
Κουνουπιδιανά Χανίων

Τα **Κουνουπιδιανά** είναι κωμόπολη και έδρα ομώνυμης κοινότητας του δήμου Χανίων στην Περιφερειακή Ενότητα Χανίων της δυτικής Κρήτης. Ανήκε στην Επαρχία Κυδωνίας. Βρίσκονται σε υψόμετρο 120 μέτρων, 8 χιλιόμετρα από τα Χανιά. Σε μικρή απόσταση βρίσκονται οι τάφοι των Βενιζέλων.

Στα Κουνουπιδιανά βρίσκεται επίσης το Πολυτεχνείο Κρήτης. Τα τελευταία χρόνια οι ενοικιάσεις διαμερισμάτων στη περιοχή έχουν αυξηθεί σημαντικά, μετατρέποντάς την έτσι σε μια μεγάλη φοιτητούπολη. Το γεγονός αυτό έχει οδηγήσει στην σημαντική ανάπτυξη της αγοράς ακινήτων και στην αύξηση των ενοικίων.

Αναφέρονται το 1842 στα Κρητικά του Χουρμούζη Μιχαήλ Βυζάντιου. Στην απογραφή του 1881 είχαν 179 χριστιανούς και 21 Τούρκους κατοίκους. Το 1925 ορίζονται έδρα της κοινότητας Κουνουπιδιανών και είχαν 148 κατοίκους. Στις επόμενες απογραφές είχαν 242 κ. (1940), 242 (1951), 246 (1961), 220 (1971), 445 (1981), 1.666 (1991), 3.757 (2001) και 6.334 (2011).

## Διοικητική ιστορία
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1991 στον οικισμό προσαρτήθηκε ο καταργούμενος οικισμός Άγιος Ονούφριος. Σύμφωνα με το σχέδιο Καλλικράτης, μαζί με τον Καλαθά, το Καμπάνι, τον Σταυρό και τα Χωραφάκια αποτελούν την κοινότητα Κουνουπιδιανών που υπάγεται στη δημοτική ενότητα Ακρωτηρίου του Δήμου Χανίων και σύμφωνα με την απογραφή του 2011 έχει πληθυσμό 6.334 κατοίκους.

*Δείτε *'Κοινότητα Κουνουπιδιανών**'

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Παραπομπές


Κατηγορία:Οικισμοί του δήμου Χανίων
Κατηγορία:Κωμοπόλεις της περιφερειακής ενότητας Χανίων
Ζόρντι Μασίπ

Ο **Ζόρδι Μαζίπ Λόπεζ** (γεννημένος στις 3 Ιανουαρίου 1989) είναι Ισπανός ποδοσφαιριστής ο οποίος αγωνίζεται ως τερματοφύλακας για λογαριασμό της Ρεάλ Βαγιαδολίδ.

## Καριέρα
Γεννημένος στη Σαβαδέλ, στην Επαρχία της Βαρκελώνης, στην Καταλωνία, ο Μασίπ εντάχθηκε στην *[[La Masia]]* της ΦΚ Μπαρτσελόνα το 2004, σε ηλικία 15 ετών. Πραγματοποίησε το επαγγελματικό του ντεμπούτο στη διάρκεια της σεζόν 2008–09, αγωνιζόμενος με την ΟΕ Βιλαχουΐγα – επίσης στη ευρύτερη περιοχή της γενέτειράς του – στην τέταρτη κατηγορία, υπό την μορφή δανεικού.

Στη συνέχεια, ο Μασίπ επέστρεψε στην Μπαρτσελόνα Β, όπου χρησιμοποιούνταν κυρίως ως δεύτερη ή τρίτη επιλογή στις πρώτες του σεζόν παρουσίας στην ομάδα.

## Τίτλοι-Διακρίσεις
*Πρωτάθλημα Ισπανίας: 2015, 2016
*Κύπελλο Ισπανίας: 2015, 2016, 2017
*Τσάμπιονς Λιγκ: 2015
*ΟΥΕΦΑ Σούπερ Καπ: 2015

## Παραπομπές


## Εξωτερικοί Σύνδεσμοι
*Επίσημο προφίλ από την ΦΚ Μπαρτσελόνα
*Προφίλ από το BDFutbol
*Προφίλ από το Futbolme 
*Προφίλ από το Transfermarkt

Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Εθνικής Ισπανίας Κ17
Βαμβακόπουλο Χανίων

Το **Βαμβακόπουλο** είναι κωμόπολη του δήμου Χανίων της περιφερειακής ενότητας (πρώην νομού) Χανίων στη δυτική Κρήτη. Σύμφωνα με την απογραφή του 2011 έχει 2.300 κατοίκους. Με το πρόγραμμα Καποδίστριας, το Βαμβακόπουλο ήταν έδρα του δήμου Θερίσου. Βρίσκεται 3,5 χιλιόμετρα νοτιοδυτικά των Χανίων, σε υψόμετρο 30 μέτρων στον κάμπο των Χανίων.

## Ιστορία
Στην περιοχή εγκαταστάθηκαν το 1740 η οικογένεια των Μαυρογένηδων, οι οποίοι και της έδωσαν το όνομα Βαμβακόπουλο από το χωριό από το οποίο κατάγονταν, τη Βαμβακού Λακωνίας. Ο Εμμανουήλ Μαυρογένης φύτεψε ένα πλάτανο, ο οποίος αναφέρεται ως «πλάτανος του Μαυρογένη», και υπάρχει μέχρι σήμερα φτάνοντας σε περίμετρο κορμού τα 7,5 μέτρα. Στη συνέχεια, ο Ε. Μαυρογένης εγκαταστάθηκε για περισσότερη ασφάλεια στους Λάκκους.

Ο Σπανάκης αναφέρει ότι η παλαιότερη αναφορά που εντόπισε ήταν στην απογραφή του 1940, όταν ανήκε στην κοινότητα Περιβολίων και είχε 384 κατοίκους. Το 1965 ορίστηκε έδρα της κοινότητας Βαμβακόπουλου. Το 1981 προσαρτήθηκε ο καταργούμενος οικισμός Καλλιθέα (παλιότερα Σφακιαναλή). Στις επόμενες απογραφές είχε 439 κ. (1951), 431 (1961), 535 (1971), 871 (1981), 1.617 (2001) και 2.300 (2011).

## Παραπομπές


Κατηγορία:Κωμοπόλεις της περιφερειακής ενότητας Χανίων
Δαράτσος Χανίων

Ο **Δαράτσος** ή **Νταράτσος** είναι χωριό του δήμου Χανίων του ομώνυμου νομού, στη δυτική Κρήτη. Σύμφωνα με την απογραφή του 2011 έχει 4.732 κατοίκους. Βρίσκεται 4,5 χιλιόμετρα νοτιοδυτικά των Χανίων σε υψόμετρο 70 μέτρων. Χωρίζεται σε Άνω και Κάτω Δαράτσο και ανήκει στη δημοτική ενότητα Νέας Κυδωνίας. Στον Δαράτσο βρίσκονται οι οργανωμένες παραλίες Χρυσή Ακτή, Άγιοι Απόστολοι και Κάτω Δαράτσος. Η μικρή απόσταση από τα Χανιά βοήθησε την τουριστική ανάπτυξη της περιοχής, η οποία γνώρισε ραγδαία ανάπτυξη.
μικρογραφία|αριστερά|Η παραλία των Αγίων Αποστόλων

## Ιστορία
Το όνομα προέρχεται από το επώνυμο του οικιστή, την οικογένεια Νταράτσο (Darazzo), μιας οικογένειας ευγενών από τα Χανιά. Κατά τη διάρκεια της Επανάστασης του 1821, ο κατοικημένος από Τουρκοκρητικούς Δαράτσος έγινε πεδίο μάχης μεταξύ των Ελλήνων επαναστατών και των οθωμανικών δυνάμεων. Ο οικισμός αναφέρεται στην αιγυπτιακή απογραφή του 1834 ως Darazús.

Το 1881 υπαγόταν στο δήμο Περιβολίων και είχε πληθυσμό 328 κατοίκων, από τους οποίους οι 174 ήταν Έλληνες και οι υπόλοιποι 154 Τουρκοκρητικοί. Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στο χωριό ζούσαν 37 ελληνικές οικογένειες και δέκα τούρκικες. Αντιθέτως το 1900, κατά την απογραφή της Κρητικής Πολιτείας, την πλειοψηφία του πληθυσμού αποτελούσαν οι Τουρκοκρητικοί.

Το 1920 αναφέρεται ως Δαράτσος με πληθυσμό 260 κατοίκων. Διοικητικά ανήκε στο Δήμο Χανίων όπου και παρέμεινε μέχρι το 1936 όταν και προσαρτήθηκε στην κοινότητα Γαλατά, ενώ το 1943 έγινε έδρα της κοινότητας Δαράτσου. Το 1991 στον Δαράτσο προσαρτήθηκαν οι οικισμοί Κάτω Δαράτσος και Μακρύ Τοίχος.

## Απογραφές

## Παραπομπές


Κατηγορία:Κωμοπόλεις της περιφερειακής ενότητας Χανίων
Περιβόλια Κυδωνίας Χανίων

Τα **Περιβόλια** είναι χωριό του δήμου Χανίων, της περιφερειακής ενότητας (πρώην νομού) Χανίων, στη δυτική Κρήτη. Τα Περιβόλια βρίσκονται 4,5 χιλιόμετρα νότια από τα Χανιά με τα οποία έχουν ενωθεί οικιστικά, σε υψόμετρο 60 μέτρων, στην πεδιάδα των Χανίων, στους βόρειους πρόποδες των Λευκών Ορέων. 

## Ιστορία
Η πρώτη αναφορά στα Περιβόλια γίνεται στην αιγυπτιακή απογραφή του 1834, όπου αναφέρεται ως *Perivólia* με 30 χριστιανικές και 6 τουρκικές οικογένειες. Ο Πάσλεϊ στο ταξίδι στην Κρήτη συγκρίνει την περιοχή λόγω της βλάστησής της και της γεωγραφικής θέσης με το Πεδεμόντιο. Η περιοχή ήταν γνωστή για τους κήπους της. Στην περιοχή βρισκόταν η έπαυλη του Μουσταφά Ναϊλί πασά την οποία είχε ονομάσει *Σελσεμπίλια*, το όνομα μιας πηγής του μουσουλμανικού παραδείσου, η όποια πέρα από υπερπολυτελής είχε και φυλακές. Η έπαυλη κατασκευάστηκε το 1850 και είχε πολλά δωμάτια και βεράντες και περιβαλλόταν από μεγάλο κήπο με δέντρα. Η έπαυλη κατεδαφίστηκε από τους Γερμανούς κατά τη διάρκεια της Κατοχής στον Β΄ΠΠ για να φτιάξουν τα δικά τους σπίτια. Στην απογραφή του 1881, τα Περιβόλια είχαν 517 Χριστιανούς και 364 Τούρκους κατοίκους.

Το 1924 τα Περιβόλια εντάσσονται στο δήμο Χανίων, όπου και παρέμειναν μέχρι το 1936, όταν έγιναν έδρα της κοινότητας Περιβολίων. Το 1971 στα Περιβόλια προσαρτήθηκε ο οικισμός  Πελεκαπίνα. Η κοινότητα καταργήθηκε το 1997 και τα Περιβόλια έγιναν τμήμα του δήμου Θερίσου και το 2010 του δήμου Χανίων. Στις απογραφές τα Περιβόλια είχαν 1.286 κ. (1928), 587 (1940), 1.344 (1951), 1.390 (1961), 1.589 (1971), 1.867 (1981), 2.428 (1991), 3.055 (2001) και 3.986 (2011).

## Αξιοθέατα
*Κοντά στα Περιβόλια βρίσκεται το μοναστήρι του Αγίου Γεωργίου Χαρωδιάς. Το μοναστήρι χρονολογείται από τον 12ο αιώνα και ήταν αντρικό μοναστήρι μέχρι που εγκαταλήφθηκε στα μέσα του 20ού αιώνα. Σήμερα σώζεται ο ναός του Αγίου Γεωργίου και μερικά κελιά.
*Ανάμεσα στα Περιβόλια και στις Μουρνιές βρίσκεται το μετόχι της Αγίας Τριάδας της Μονής Σινά. Ιδρύθηκε τη Β΄ Βυζαντινή περίοδο (961-1204) και είχε αγροτικό χαρακτήρα.

## Αθλητισμός
Στα Περιβόλια βρίσκεται το Δημοτικό Γήπεδο Περιβολίων. Το γήπεδο είναι έδρα του Α.Ο. Πλατανιά και αναβαθμίστηκε το 2012 ώστε να μπορούν να διεξαχθούν σε αυτό αγώνες της Superleague. Έχει χωρητικότητα 4.000 θεατών σε δύο κερκίδες, η μία σκεπαστή.

## Παραπομπές


Κατηγορία:Οικισμοί του δήμου Χανίων
Zero-day

Η ορολογία **zero-day** (ή **zero-hour** ή **day-zero**) χρησιμοποιείται για ένα τύπο ευπάθειας ο οποίος τη στιγμή της δημόσιας ανακοίνωσης του δεν υπάρχει αντίστοιχη ανανέωση του βαλλόμενου συστήματος από τον κατασκευαστή. Η πρακτική αυτή της ανακοίνωσης προκαλεί μεγάλη έκθεση στους χρήστες του ευάλωτου συστήματος καθώς πρέπει πρώτα να περιμένουν για την ανανέωση του λογισμικού από τον κατασκευαστή με τη διόρθωση της αδυναμίας, πριν προχωρήσουν στην ανανέωση των ευάλωτων συστημάτων τους.

## Μέθοδοι Επίθεσης

Οι δημιουργοί κακόβουλων προγραμμάτων έχουν τη δυνατότητα να εκμεταλλευθούν αυτές τις ευπάθειες με διάφορες μεθόδους. Οι περιηγητές ή αλλιώς οι Web Browsers είναι ένας από τους στόχους τους λόγο του ότι χρησιμοποιούνται πόλυ και είναι αρκετά διαδεδομένοι ανά τον κόσμο. Οι επιτιθέμενοι σαν άλλη μία μέθοδο χρησιμοποιούν τα e-mail και στέλνουν ένα αρχείο σαν επισύναψη ώστε όταν το ανοίξει ο χρήστης να επηρεαστεί ο περιηγητής του. Τα κακόβουλα προγράμματα που χρησιμοποιούν κοινούς τύπους αρχείων για να επιτύχουν το σκοπό τους είναι καταγεγραμμένα σε βάσεις δεδομένων όπως της US-CERT. Κακόβουλα προγράμματα μπορούν να κατασκευασθούν με σκοπό την εκμετάλευση συγκεκριμένων ευπαθειών για να πάρουν πληροφορίες από το παραβιασμένο σύστημα, όπως προσωπικά στοιχεία ή τραπεζικά στοιχεία.

Κατηγορία:Ασφάλεια υπολογιστών
Γαλατάς Χανίων

thumb|250px|Μνημείο πεσόντων στη μάχη του Γαλατά
Ο **Γαλατάς** είναι κωμόπολη και έδρα ομώνυμης κοινότητας του δήμου Χανίων του ομώνυμου νομού στην δυτική Κρήτη. Σύμφωνα με την απογραφή του 2011, ο Γαλατάς έχει 3.166 κατοίκους. Με το πρόγραμμα Καποδίστριας ήταν έδρα του δήμου Νέας Κυδωνίας. Σήμερα είναι έδρα της Κοινότητας Γαλατά. Βρίσκεται 5 χιλιόμετρα δυτικά των Χανίων σε υψόμετρο 90 μέτρων.

## Ιστορικά Στοιχεία
Το χωριό αναφέρεται το 1577 από τον Φραντσέσκο Μπαρότσι ως *Galata*. Στην απογραφή του Καστροφύλακα (Κ240) του 1583, αναφέρεται ως *Galata* με πληθυσμό 215 κατοίκων. Λόγω της επίκαιρης θέσης του, κατά τη διάρκεια των αιώνων ο Γαλατάς έγινε συχνά τόπος πολεμικών συγκρούσεων: το 1645, κατά τη διάρκεια της πολιορκίας των Χανίων, απετέλεσε στρατόπεδο των οθωμανικών δυνάμεων. Κατά τη διάρκεια της Επανάστασης του 1821 ο Γαλατάς έγινε επανειλημμένως πεδίο συγκρούσεων μεταξύ των επαναστατημένων Ελλήνων και των Οθωμανών, με μάχες το 1821, 1823 και το 1829, ενώ μάχες διεξήχθησαν στην περιοχή και κατά τη διάρκεια της Επανάστασης του 1896 - 1898.

Το 1881, ο Γαλατάς υπαγόταν στο δήμο Περιβολίων. Μάλιστα, κατά την οθωμανική απογραφή του ιδίου έτους, είχε πληθυσμό 722 κατοίκων, με τους χριστιανούς να αποτελούν τη συντριπτική πλειοψηφία.

Κατά τη διάρκεια της Μάχης της Κρήτης τον Μάιο του 1941, στον Γαλατά δόθηκε σφοδρή μάχη ανάμεσα στα συμμαχικά και στα γερμανικά στρατεύματα, με τους Γερμανούς να υπερισχύουν μετά από συγκρούσεις διάρκειας έξι ημερών. Στη μάχη έχασαν τη ζωή τους 276 Έλληνες και Νεοζηλανδοί καθώς και περίπου 1500 Γερμανοί. Η κοινότητα τιμήθηκε μεταπολεμικά με το χρυσό αριστείο ανδρείας. Στο χωριό λειτουργεί μουσείο για τη Μάχη του Γαλατά.

## Άλλα στοιχεία

Πλησίον του Γαλατά υπάρχει εύφορη πεδιάδα με ελαιώνες και εσπεριδοειδή. Στον οικισμό βρίσκεται το πατρικό σπίτι της οικογένειας του μουσικοσυνθέτη Μίκη Θεοδωράκη το οποίο έχει αγοραστεί από τη δημοτική αρχή και προορίζεται για πολιτιστικό κέντρο. Πλησίον βρίσκεται το παραθαλάσσιο θέρετρο του *Καλαμακίου* το οποίο αποτελεί επίνειο του Γαλατά.

Στη θέση «Ψαθί», στα παράλια του Γαλατά, έχουν ανακαλυφθεί απομεινάρια μινωικού οικισμού.

## Διοικητική ιστορία
Αναφέρεται επίσημα το 1924 στο ΦΕΚ 184Α - 06/08/1924 να προσαρτάται στον δήμο Χανίων και το 1936 στο ΦΕΚ 404Α - 19/09/1936 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την κοινότητα Γαλατά που υπάγεται στη δημοτική ενότητα Νέας Κυδωνίας του Δήμου Χανίων και σύμφωνα με την απογραφή του 2011 έχει πληθυσμό 3.166 κατοίκους.

*Δείτε *'Κοινότητα Γαλατά**'

## Απογραφές Πληθυσμών

## Προσωπικότητες
* Μίκης Θεοδωράκης (1925-2021)
* Γιάννης Θεοδωράκης (1932-1996)

## Παραπομπές


Κατηγορία:Οικισμοί του δήμου Χανίων
Κατηγορία:Κωμοπόλεις της περιφερειακής ενότητας Χανίων
Χριστίνα της Ισπανίας

Η **Ινφάντα Χριστίνα της Ισπανίας** (*Infanta Doña Cristina, Federica de Borbón y Grecia*, 13 Ιουνίου 1965) είναι η μικρότερη κόρη του Βασιλιά Χουάν Κάρλος Α΄ της Ισπανίας και της Βασίλισσας Σοφία της Ισπανίας. 

Από το 2014 είναι έκτη στη σειρά διαδοχής του ισπανικού θρόνου, μετά τα παιδιά του αδελφού της, Βασιλιά Φίλιππου ΣΤ΄, και τα παιδιά της αδελφής της Ινφάντα Ελένα.

Η Ινφάντα Χριστίνα μιλά άπταιστα ισπανικά, καταλανικά, αγγλικά, γαλλικά και ελληνικά.

## Βιογραφία
Η *Χριστίνα Φρειδερίκη Βικτώρια Αντωνία της Παναγίας Τριάδος των Βουρβόνων και της Ελλάδας* γεννήθηκε στη Μαδρίτη και βαφτίστηκε στην εκκλησία του παλατιού της Θαρθουέλα από τον Αρχιεπίσκοπο της Μαδρίτης. Νονοί της ήταν ο Αλφόνσο, Δούκας του Ανζού και του Κάδιθ, και η Ινφάντα Μαρία Χριστίνα της Ισπανίας.

Παντρεύτηκε έναν παίκτη του χάντμπολ τον Ινιάκι Ουρδανγκαρίν στη Βαρκελώνη στις 4 Οκτωβρίου 1997,  στην οποία ο πατέρας της, της έδωσε τον τίτλο της Δούκισσας της Πάλμα ντε Μαγιόρκα. Ο Ινιάκι Ουρδανγκαρίν έλαβε επίσης τον τίτλο του Δούκα της Πάλμα ντε Μαγιόρκα.

Το ζευγάρι έχει τέσσερα παιδιά και όλα έχουν γεννηθεί στη Βαρκελώνη:
*τον Δον Χουάν Βαλεντίν των Αγίων Πάντων Ουρδανγκαρίν και των Βουρβόνων (Ιωάννης Βαλεντίνος), (γεν. 29 Σεπτεμβρίου 1999)
*τον Δον Πάμπλο Νικολάς Σεβαστιάν των Αγίων Πάντων Ουρδανγκαρίν και των Βουρβόνων (Παύλος Νικόλαος Σεβαστιανός), (γεν. 6 Δεκεμβρίου 2000)
*τον Δον Μιγέλ των Αγίων Πάντων Ουρδανγκαρίν και των Βουρβόνων (Μιχαήλ), (γεν. 30 Απριλίου 2002) 
*την Δόνια Ιρένε των Αγίων Πάντων Ουρδανγκαρίν και των Βουρβόνων (Ειρήνη), (γεν. 5 Ιουνίου 2005)

## Αθλητισμός και η συμμετοχή στους Ολυμπιακούς Αγώνες
Εξασκεί μια σειρά από σπορ, όπως το σκι, αλλά το αγαπημένο της είναι ιστιοπλοΐα. Έχει λάβει μέρος σε πολλά εθνικά και διεθνή γεγονότα και ήταν μέλος της ισπανικής ολυμπιακής ομάδας ιστιοπλοΐας στους Αγώνες της Σεούλ το 1988, όπου ήταν σημαιοφόρος στην παρέλαση.

## Τίτλοι
***13 Ιουνίου 1965 - 26 Σεπτεμβρίου 1997**: *Η Βασιλική Υψηλότητα* Ινφάντα Δόνια Χριστίνα της Ισπανίας 
***26 Σεπτεμβρίου 1997 - 11 Ιουνίου 2015**: *Η Βασιλική Υψηλότητα* Ινφάντα Δόνια Χριστίνα, Δούκισσα της Πάλμα ντε Μαγιόρκα*
***11 Ιουνίου 2015 - μέχρι σήμερα**: *Η Βασιλική Υψηλότητα* Ινφάντα Δόνια Χριστίνα της Ισπανίας 

Ο πλήρης τίτλος της Ινφάντα: *Η Βασιλική Υψηλότητα Δόνια Χριστίνα Φρειδερίκη Βικτώρια Αντωνία της Παναγίας Τριάδος των Βουρβόνων και της Ελλάδας, Ινφάντα της Ισπανίας.*

* Έχασε τον τίτλο της Δούκισσας της Πάλμα ντε Μαγιόρκα στις 11 Ιουνίου 2015 μετά από φερόμενη εμπλοκή της ίδιας και του συζύγου της σε ένα σκάνδαλο διαφθοράς.

right|thumb|185px|Το έμβλημα της Ινφάντα Κριστίνα (2022-)

## Πρόγονοι

## Παραπομπές


## Εξωτερικοί σύνδεσμοι
*  Η Βασιλική Υψηλότητα Ινφάντα Κριστίνα

|-

Κατηγορία:Οίκος των Βουρβόνων-Ισπανίας
Κατηγορία:Ισπανίδες Ινφάντας
Έφιππος

Το επίθετο **Έφιππος**, που σημαίνει εκείνον που πορεύεται επάνω σε άλογο, τον καβαλάρη, μπορεί να αναφέρεται ως ονομασία σε κάποιο από τα παρακάτω πρόσωπα της αρχαιότητας:

* Έφιππος Αφροδίτη, επίκληση της θεάς Αφροδίτης
* Έφιππος ο Αθηναίος (4ος αι. π.Χ.), κωμικός ποιητής της μέσης κωμωδίας
* Έφιππος ο Ολύνθιος (4ος αι. π.Χ.), ιστοριογράφος στην εκστρατεία του Μεγάλου Αλεξάνδρου

Επίσης, έφιππος (*Ephippus* ή *Ephippos*) ονομάζεται ένα γένος ψαριών, που ανήκει σε ομώνυμη οικογένεια (*εφιππίδες*).

## Δείτε επίσης

* Έφιππος ανδριάντας
* Έφιππος πολεμιστής (Βρετανικό Μουσείο)

Κατηγορία:Αποσαφηνίσεις ονομάτων
Έρι Μπολ

Ο **Έρι Μπολ** (Samuel Henry "Errie" Ball, 14 Νοεμβρίου 1910 – 2 Ιουλίου 2014) ήταν Αμερικανο-Ουαλός επαγγελματίας παίκτης του γκολφ. Ήταν το τελευταίο εν ζωή πρόσωπο που έλαβε μέρος στο πρώτο τουρνουά γκολφ (Εθνικό της Αυγούστας), το 1934 (σημερινό Τουρνουά Μάστερς). Απεβίωσε σε ηλικία 104 ετών.

## Βιογραφία
Ο Μπολ γεννήθηκε στο Μπάνγκορ. της Ουαλίας. Σε ηλικία 15 ετών έγινε ο νεότερος σε ηλικία γκόλφερ που πήρε μέρος στο πρωτάθλημα Όπεν το 1926. Ο Μπολ εντάχθηκε στο Hall of Fame του Γκολφ του Ιλινόις το 1990. Το 2011 δίδασκε ακόμα στη λέσχη γκολφ του Γουίλαμπαϊ στο Στούαρτ της Φλόριντα Έκλεισε έναν αιώνα ζωής το Νοέμβριο του 2010. Τα 100ά γενέθλιά του έτυχαν κάλυψης από το περιοδικό *Golfweek* με άρθρο.Ο Μπολ έγινε μέλος και στο  Hall of Fame της Αμερικανικής Ένωσης των Επαγγελματιών (PGA) το 2011. 

## Νίκες σε τουρνουά
*ο κατάλογος αυτός μπορεί να είναι ανολοκλήρωτος*
*1931 Πρωτάθλημα PGA Νοτιοανατολικού Τομέα
*1932 Όπεν της Ατλάντα
*1949 Πρωτάθλημα PGA του Ιλινόις
*1951 PGA της Αριζόνα
*1952 PGA της Αριζόνα
*1953 Πρωτάθλημα Όπεν του Ιλινόις, Όπεν της Αριζόνα
*1954 Όπεν της Αριζόνα
*1955 Πρωτάθλημα PGA Match Play του Ιλινόις, Πρωτάθλημα PGA του Ιλινόις
*1965 Πρωτάθλημα PGA του Ιλινόις
*Πρωτάθλημα PGA του Ιλινόις Βετεράνων

## Παραπομπές


## Εξωτερικοί σύνδεσμοι
*Προφίλ στο Illinois Golf Hall of Fame.

Κατηγορία:Αμερικανοί αθλητές του γκολφ
Κατηγορία:Αιωνόβιοι